Den italiensk-tyrkiske krig

Den italiensk-tyrkiske krig (tyrkisk: Trablusgarp Savaşı, «den tripolitanske krig»;Ikke til å forveksles med Den tripolitanske krig (1801-1805) italiensk: Guerra di Libia, «den libyske krig») ble utkjempet mellom kongedømmet Italia og det osmanske riket fra 29. september 1911 til 18. oktober 1912. Krigen endte med at Italia fikk kontroll over de osmanske provinsene Tripolitania Vilayet (Fezzan, Tripolitania og Kyrenaika), som til sammen kom til å utgjøre Italienske Libya. Ettersom italiensk tropper også okkuperte Dodekanesene, de gresktalende øyene vest i Egeerhavet ved Anatolia, inkludert Rhodos. Italia gikk med å gi tilbake Dodekanesene til det osmanske riket ved traktaten i Lausanne i 1912."Treaty of Lausanne, October, 1912" , Mtholyoke.edu Imidlertid førte den vage avtaleteksten til at det forble en provisorisk italiensk administrasjon på de greske øyene, og Tyrkia (som ble etablert etter det osmanske rike) ga avkall på alle krav på disse øyene i artikkel 15 ved den neste Lausannetraktaten i 1923.«Treaty of Lausanne - World War I Document Archive», Lib.byu.edu

Selv om denne krigen var en mindre konflikt, hadde den stor betydning i forspillet til den første verdenskrig. Da de så hvor lett Italia hadde beseiret det svekkede osmanske riket benyttet Balkanforbundet anledningen og angrep osmanerne, noe som startet den første balkankrig (1912-1913) før krigen med Italia var ferdig.

Den italiensk-tyrkiske krig så flere teknologiske fremskritt i krigføring, fremst blant de var bruk av fly. Den 23. oktober 1911 fløy en italiensk pilot, kaptein Carlo Piazza, rekognosering over tyrkiske linjer og den 1. november ble det første luftbombeangrep fra fly gjennomført mot tyrkiske tropper i Libya med en tidlig utgave av det tyske flyet Rumpler Taube.U.S. Centennial of Flight Commission: «Aviation at the Start of the First World War». Arkivert fra originalen den 9. oktober 2012 hos Wayback Machine. Osmanerne, som manglet antiluftvåpen, var de første som skjøt ned et krigsfly med geværer.Crabtree, James D. (1994): On air defense, Greenwood Publishing Group, ISBN 0275947920, s. 9

 Referanser 

 Litteratur 
 Askew, William C. (1942): Europe and Italy's Acquisition of Libya, 1911–1912 , Durham, North Carolina: Duke University Press
 Beehler, William Henry (1913): The history of the Italian-Turkish War, September 29, 1911, to October 18, 1912.  Opptrykk: Harvard University Press, 2008

 Eksterne lenker 


Italiensk-tyrkiske krig
Kategori:Konflikter i 1911
Kategori:Konflikter i 1912
Kategori:Opptakten til første verdenskrig
Kategori:Kriger med deltagelse av Det osmanske rike